# Decret 102/2014, de 4 de juliol, del Consell, pel qual s'aprova el canvi de denominació del municipi de Chert/Xert per la forma exclusiva en valencià de Xert

DECRET 102/2014, de 4 de juliol, pel qual s'aprova el canvi de denominació del municipi de Chert/Xert per la forma exclusiva en valencià de Xert. [2014/6338]
L'Ajuntament de Xert, de la província de Castelló, en la sessió plenària del dia 17 de gener de 2014, amb els informes previs pertinents i amb el quòrum legalment exigible, va acordar aprovar la modificació del nom bilingüe actual del municipi, i adoptar com a nova denominació la forma exclusiva en valencià de Xert. Este acord va ser ratificat pel Ple el 4 d'abril de 2014. El Ple de l'Acadèmia Valenciana de la Llengua, en la sessió de 30 de maig de 2014, va acordar emetre un informe favorable sobre el canvi de denominació proposat. La Llei 4/1983, de 23 de novembre, de la Generalitat, d'Ús i Ensenyament del Valencià, disposa en l'article 15.1 que correspon al Consell determinar els noms oficials dels municipis de la Comunitat Valenciana.
En virtut de tot això, d'acord amb l'expedient instruït per l'Ajuntament de Xert per a la modificació de la denominació bilingüe actual del municipi per la forma exclusiva en valencià de Xert, en el qual s'acredita el compliment de les prescripcions exigides en la legislació vigent, a proposta del conseller de Presidència i Agricultura, Pesca, Alimentació i Aigua i amb la deliberació prèvia del Consell, en la reunió del dia 4 de juliol de 2014,
Article únic
El municipi de Chert/Xert, de la província de Castelló, adoptarà la denominació exclusiva en valencià de Xert. Les referències que a l'antic nom s'hagen realitzat pels òrgans de l'Estat i altres organismes públics s'entendran fetes, a partir de la publicació del present decret en el Boletín Oficial del Estado, a la nova denominació. Contra este decret, que posa fi a la via administrativa de conformitat amb el que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les persones interessades podran interposar els recursos següents: 1. Directament, recurs contenciós administratiu davant de la Sala Contenciosa Administrativa, del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la notificació o publicació d'este decret, de conformitat amb el que disposen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. 2. Potestativament, recurs de reposició davant del Consell, en el termini d'un mes comptador des de l'endemà de la notificació o publicació del present decret, de conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, tenint en compte que no és possible simultaniejar el recurs contenciós administratiu i el recurs potestatiu de reposició. 3. En el cas que la persona interessada siga una administració pública, no es podrà interposar recurs en via administrativa, sense perjuí del que disposa l'article 44 de la Llei 29/1998, de 13 de juliol, i s'haurà de requerir prèviament l'anul·lació o revocació d'este decret, en el termini de dos mesos comptadors des de l'endemà de la notificació o publicació del decret, tenint en compte que això no incidix en la seua executivitat, ni interromp els terminis per a la seua fermesa, al no ser substitutiu del règim de recursos en via administrativa. Tot això sense perjuí que les persones interessades puguen exercitar qualsevol altra via que estimen oportuna.
València, 4 de juliol de 2014
El conseller de Presidència i Agricultura, Pesca, Alimentació i Aigua, JOSÉ CÍSCAR BOLUFER

## Decrets que regulen l’alteració dels topònims valencians

* Decret 74/1984 de regulació de l'alteració del nom dels municipis valencians
* Decret 58/1992 de regulació de l'alteració del nom dels municipis valencians

## Enllaços relacionats amb el decret i el municipi

* Decret 197/1992 sobre la denominació oficial del municipi de Xert, que oficialitzava la forma bilingüe del topònim
* La publicació del decret al Diari Oficial de la Comunitat Valenciana, DOCV
* El municipi de Xert a la Viquipèdia
* La pàgina web de l’Ajuntament de Xert

## Enllaços diversos

* Llista dels municipis del País Valencià
* Llista dels municipis del País Valencià que han adaptat el topònim en valencià
* Llista dels municipis del País Valencià que tenen el topònim oficial diferent de la forma tradicional en valencià
* Llista dels decrets que oficialitzen els topònims en valencià
* Llista de l’Acadèmia Valenciana de la Llengua dels municipis valencians
* Pàgina Eines de Llengua de la Coordinadora de Dinamització Lingüística del País Valencià sobre els canvis de denominació dels municipis del País Valencià
* Llei d’ús i ensenyament del valencià
* Pàgina web del Diari Oficial de la Comunitat Valenciana, DOCV